अर्जुन रामपाल की गर्लफ्रेंड हॉस्पिटल से हुईं डिस्चार्ज तो गैब्रिएला और बेटे को घर लेकर पहुंचे एक्टर, देखें Photo  
अर्जुन रामपाल की गर्लफ्रेंड हॉस्पिटल से हुईं डिस्चार्ज
बेबी संग अर्जुन की फोटो हुई वायरल
गर्लफ्रेंड गैब्रिएला ने बेबी बॉय को दिया था जन्म
बॉलीवुड एक्टर अर्जुन रामपाल (Arjun Rampal) और उनकी गर्लफ्रेंड गैब्रिएला डेमेट्रिएड्स (Gabriella Demetriades) के घर एक बेबी बॉय ने जन्म लिया है. जिसकी तस्वीरें खुद गैब्रिएला ने अपने इंस्टाग्राम स्टोरी पर फैन्स के साथ शेयर की थी. अब गैब्रिएला को हॉस्पिटल से छुट्टी मिल गई है और हॉस्पिटल से निकलते समय की कुछ तस्वीरें सोशल मीडिया पर छाई हुई हैं.  तस्वीरों में अर्जुन (Arjun Rampal) और गैब्रिएला हिंदूजा हॉस्पिटल से निकलते हुए दिखाई दे रहे हैं और साथ ही अर्जुन ने बेबी को अपनी गोद में थामा हुआ है. इन दोनों के चेहरे पर खुशी साफ देखी जा सकती है. अर्जुन और गैब्रिएला (Gabriella Demetriades) लगभग एक साल से एक-दूसरे को डेट कर रहे हैं. एक्टर अर्जुन रामपाल ने इसी साल अप्रैल में अपनी गर्लफ्रेंड के प्रेग्नेन्ट होने की बात सोशल मीडिया पर फैन्स के साथ शेयर की थी.


बता दें एक्टर अर्जुन रामपाल (Arjun Rampal) तीसरी बार पिता बने हैं. ऐसे में उनकी खुशी सातवें आसमान पर है. गैब्रिएला ने भी अपनी इंस्टाग्राम स्टोरी के जरिए बेबी की कुछ तस्वीरें सोशल मीडिया पर पोस्ट की थी. एक्टर अर्जुन रामपाल ने साल 1998 में मॉडल मेहर जेसिया (Mehr Jesia) के साथ शादी की थी. लेकिन 20 साल बाद यानी पिछले साल ही इन दोनों का तलाक हो गया. मुंबई मिरर को दिए एक इंटरव्यू में अर्जुन रामपाल ने बताया था कि उनकी दोनों बेटियों (माहिका और मायरा) ने गैब्रिएला को अपना लिया है. बुधवार को माहिका और मायरा, गैब्रिएला को देखने हॉस्पिटल भी पहुंची थीं.
अगर वर्क फ्रंट की बात करें तो साल 2018 में अर्जुन रामपाल (Arjun Rampal) की फिल्म 'पलटन (Paltan)' रिलीज हुई थी. इसके बाद उन्होंने कई वेब सीरीज में काम किया. अगर गैब्रिएला (Gabriella Demetriades) की बात करें तो वो एक साउथ अफ्रीकन मॉडल और एक्ट्रेस हैं, जिन्होंने हिंदी फिल्म 'सोनाली केबल (Sonali Cable)' में भी रोल निभाया था.